Rikunarita-ORG/Wikinium huggingface dataset:
# Hudson (rijeka)

| Hudson |
| --- |
| Pogled na most *Bear Mountain Bridge*, koji premošćuje rijeku Hudson |
| Države |  Sjedinjene Američke Države, New York, New Jersey |
| Gradovi kroz koje protiče | New York City, Jersey City, Yonkers, Troy, Albany, Peekskill |
| Dužina | 507 km |
| Izvor | U blizini jezera Lake Tear of the Clouds i Henderson Lake |
| NV izvora | 1.399 m |
| Ušće | Upper New York Bay |
| NV ušća | 0 m |
| Prosječni protok | 620 m3/s |
| Površina sliva | 36.260 km2 |

**Hudson** je rijeka u Sjevernoj Americi. Protiče od sjevera ka jugu i uglavnom kroz teritoriju američke savezne države New York.

Izvire ispod planinskog masiva Adirondack, na nadmorskoj visini od 1.399 metara. Protiče kroz dolinu Hudson i između gradova New York i Jersey City ulijeva se u Atlantski okean.
Rijeka Hudson predstavlja i granicu između američkih država New York i New Jersey kao i granicu između pojedinih okruga na sjeveru. Donji dio rijeke formira estuarij, obuhvatajući i Hudson fjord, formiran tokom zadnje faze ledenog doba, prema procjeni prije 13.300 do 26.000 godina.

## Historija

Rijeka je nazvana u čast engleskog moreplovca i istraživača Henryja Hudsona, koji je za Istočnoindijsku kompaniju 1609. godine istraživao područje oko rijeke. Po istom istraživaču je nazvan i kanadski Hudsonov zaliv. To područje je ranije istraživao i italijanski istraživač Giovanni da Verrazzano, za potrebe kralja Franje I. 1524. godine. Tokom te ekspedicije, postao je prvi evropljanin koji je ušao u Gornjonjujorški zaliv, za kojeg je smatrao da je estuarij rijeke Hudson. Holanđani su rijeku nazvali *Sjeverna rijeka*, koja je zajedno sa rijekom Delaware, koju su nazvali *Južna rijeka*, formirala kičmu holandske kolonije Nova Holandija. Novoformirana naselja kolonije su se formirala uz rijeku Hudson, koja je imala strateški značaj kao *kapija* za prodor ka unutrašnjosti, što je dovelo do dugogodišnje konkurencije između Engleske i Holandije oko kontrole nad ovim područjem i kolonijom.

## Reference

## Vanjski linkovi

* Pomorski muzej rijeke Hudson
# Grb Ukrajine

Grb Ukrajine
**Državni grb Ukrajine** (ukrajinski: Державний Герб України) bio je službenim znakom Kneževine države Vladimira I, velikog kneza Kijeva (Ustav Ukrajine, član 20.) Poznatiji je kao Trizub (ukrajinski: Тризуб ("trozubac") i državni je grb Ukrajine, koji se sastoji od istih boja kao i zastava Ukrajine, a čini ga plavi štit na kojem je žuti trozubac, simbol starih slavenskih plemena koja su živjela na području Ukrajine.
Trozupci u plavoj boji smatraju se nepravilnim predstavljanjem, prema ukrajinskom heraldičkom društvu.
Mali grb službeno je usvojen 19. februara 1992., dok postoje ustavne odredbe za utvrđivanje velikog grba koji još nije službeno usvojen. Mali grb dizajnirali su Andrij Grećilo, Oleksij Kohan i Ivan Tureckij po uzoru na grb u obliku trozupca Vladimira Velikog. Veliki grb koji nije usvojen sastoji se od malog grba i grba Zaporižana (Ustav Ukrajine, član 20).

Trozubac nije bio smatran nacionalnim simbolom sve do 1917. godine, kada ga je jedan od najistaknutijih ukrajinskih historičara, Mihail Hruševski, predložio za usvajanje kao nacionalni simbol (pored ostalih varijanti, uključujući arbalest, luk ili kozaka koji nose musket tj. slike koje su za Ukrajinu imale značajan historijski, kulturni i heraldički značaj). Dana 25. februara 1918. godine Ukrajinska centralna rada (parlament) usvojila ga je kao grb kratkotrajne Ukrajinske Narodne Republike.

U sovjetskom periodu 1919–1991. i tokom nezavisnosti 1991-1992. Državni simboli bili su u skladu sa Ruskom Sovjetskom Federativnom Socijalističkom Republikom i Sovjetskim Savezom - srp i čekić nad izlazećim suncem.

## Također pogledajte

* Zastava Ukrajine
* Grb Ukrajinske SSR

## Reference
# Poglavlje III Povelje Ujedinjenih nacija

**Poglavlje III Povelje Ujedinjenih nacija** utvrđuje glavne organe Ujedinjenih nacija i najavljuje politiku nediskriminacije po osnovu spola pri zapošljavanju u Ujedinjenim nacijama.

## Član 7

Navedeni su istim redoslijedom kao što se u Povelji pojavljuju poglavlja koja detaljno opisuju njihov sastav, funkcije i ovlaštenja. Stavljanje Generalne skupštine na prvo mjesto na listi vjerovatno je posljedica namjere osnivača da Generalna skupština Ujedinjenih nacija bude "prva grana" ili jezgro sistema Ujedinjenih nacija.

Poglavlje III uspostavlja:

* Generalnu skupštinu Ujedinjenih nacija;
* Vijeće sigurnosti Ujedinjenih nacija;
* Ekonomsko i socijalno vijeće Ujedinjenih nacija;
* Starateljsko vijeće Ujedinjenih nacija;
* Međunarodni sud pravde; i
* Sekretarijat Ujedinjenih nacija.

## Član 8

Osim toga, Poglavlje III ovlašćuje osnivanje pomoćnih tijela ovim organima, koja su obično također ovlaštena u poglavljima koja se odnose na te glavne organe. Poglavlje III također sadrži odredbu o jednakim mogućnostima kojom se zabranjuju "ograničenja podobnosti muškaraca i žena da učestvuju u bilo kojem svojstvu i pod uslovima jednakosti u njenim glavnim i pomoćnim organima". Poglavlje III uspostavlja složeniju organizacijsku strukturu od Člana 2 Pakta Društva naroda, koji je jednostavno predviđao: "Djelovanje Društva naroda prema ovom Paktu vršit će se putem Skupštine i Vijeća, sa stalnim Sekretarijatom", uspostavljajući sistem od tri organa, za razliku od sistema od šest organa.

## Reference

## Vanjski linkovi

* Tekst Povelje
# Amadou Toumani Touré

| Amadou Toumani Touré |
| --- |
|  |
| Predsjednik Malija |
| **Vrijeme na dužnosti** 8. juni 2002 – 22. mart 2012. |
| Prethodnik | Alfa Oumaru Konare |
| Nasljednik | Amadou Haya Sanogo |
| Lični podaci |
| Rođenje |  (1948-11-04) 4. novembar 1948. Mopti, Francuski Sudan, danas Mali |
| Smrt | 9. novembar 2020(2020-11-09) (72 godine) Istanbul, Turska |
| Politička stranka | nezavisan |

**Amadou Toumani Touré** (4. novembar 1948 – 9. novembar 2020.) bio je malijski političar, koji je bio predsjednik države od 2002. godine. Bio je u bjekstvu, nakon vojnog udara u martu 2012. godine. Prvobitno je bio premijer od 1991. do 1992 godine. Deset godina kasnije nakon državnog udara u kome je njegov prethodnik Alfa Oumaru Konare predao vlast narodu, kandidovao se za predsjednika i pobijedio na izborima. Drugi mandat osvojio je 2007. godine.

## Također pogledajte

* Alfa Oumaru Konare
* Mali

## Vanjski linkovi

* Vojni udar u Maliju
* AP - vojska kontroliše Mali
# Sjeverni Jemen

| Arapska Republika Jemenالجمهورية العربية اليمنية al-Jumhūrīyah al-‘Arabīyah al-Yamanīyah |
| --- |
| 1962-1990 |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **Prethodnice:**

|  |  |  |
| --- | --- | --- |
| ← |  | Mutaveklijsko kraljevstvo Jemen |

 | **Nasljednice:**

|  |  |  |
| --- | --- | --- |
| Jemen |  | → |

 |

 |
|

|  |  |
| --- | --- |
|  |  |
|  |  |

 |
| Položaj na karti |
| Glavni grad | Sana'a
 |
| Službeni jezik | arapski |
| Državno uređenje | Jednostranačka republika  |
| Predsjednik |
| • 1962-1967 (prvi) | Abdullah as-Sallal |
| • 1983-1990 (zadnji) | Abdul Aziz Abdul Ghani |
| Zakonodavstvo |   |
| Nezavisnost | 27. septembar 1962.  |
| Površina |
| • Ukupno |  195.000 km² km2 |
| Stanovništvo |
| • Ukupno (1990) | 7.160.981  |
| • Gustoća | 36,7/km2  |
| Valuta | rijal  |
| Pozivni broj | +967 |

**Arapska Republika Jemen** (na arapskom: الجمهورية العربية اليمنية‎ al-Jumhūrīyah al-‘Arabīyah al-Yamanīyah), poznatija kao **Sjeverni Jemen**, bila je država smještena na sjeverozapadu današnjeg Jemena. Glavni grad je bio Sana'a. Ujedinjenjem Arapske Republike Jemen i Demokratske Narodne Republike Jemen 22. maja 1990. nastao je današnji Jemen.

## Historija

Nakon kolapsa Osmanlijskog carstva Sjeverni Jemen postao je nezavisna država pod imenom Mutaveklijsko kraljevstvo Jemen. 27. septembra 1962. grupa revolucionara inspirisana arapskom nacionalističkom ideologijom egipatskog predsjednika Gamala Abdel Nassera zbacila je sa vlasti kralja Muhammada al-Badra, preuzela kontrolu nad glavnim gradom i uspostavila Arapsku Republiku Jemen. Ovaj državni udar označio je početak građanskog rata, u kojem će nacionaliste podržavati Egipat dok će snage lojalne zbačenom kralju Muhammadu podržavati Saudijska Arabija i Jordan. Egipatske snage se povlače 1967. U 1968. došlo je do izmirenja suprostavljenih snaga. Saudijska Arabija priznala je Sjeverni Jemen 1970.

Za razliku od Istočne i Zapadne Njemačke ili Južne i Sjeverne Koreje odnosi između Sjevernog i Južnog Jemena uglavnom su bili prijateljski.

## Ujedinjenje

Do ujedinjenja Sjevernog i Južnog Jemena došlo je 22. maja 1990. U građanskom ratu 1994. Sjeverni Jemen je pobjedio i učvrstio svoju poziciju u vladi.

## Reference

## Vanjski linkovi